CELEX: 32016D1079
Language: el
Date: 2016-06-23 00:00:00
Title: Απόφαση (ΚΕΠΠΑ) 2016/1079 της Επιτροπής Πολιτικής και Ασφάλειας, της 23ης Ιουνίου 2016, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) και την κατάργηση της απόφασης EUNAVFOR MED/1/2015 (EUNAVFOR MED/2/2016)

5.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/31
            
         ΑΠΌΦΑΣΗ (ΚΕΠΠΑ) 2016/1079 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 23ης Ιουνίου 2016
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) και την κατάργηση της απόφασης EUNAVFOR MED/1/2015 (EUNAVFOR MED/2/2016)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (1) και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της απόφασης (ΚΕΠΠΑ) 2015/778, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λάβει αποφάσεις για τον διορισμό του διοικητή δυνάμεων της ΕΕ για την Επιχείρηση Sophia της Eunavfor MED («διοικητής δυνάμεων της ΕΕ»).
            
         
               (2)
            
            
               Στις 17 Ιουνίου 2015, η ΕΠΑ εξέδωσε την απόφαση (ΚΕΠΠΑ) 2015/958 (2), με την οποία ο υποναύαρχος Andrea GUEGLIO διορίστηκε διοικητής δυνάμεων της ΕΕ.
            
         
               (3)
            
            
               Ο Διοικητής Επιχείρησης της ΕΕ διατύπωσε σύσταση για τον διορισμό του υποναυάρχου Giuseppe BERUTTI BERGOTTO ως νέου διοικητή δυνάμεων της ΕΕ σε αντικατάσταση του υποναυάρχου Andrea GUEGLIO από τις 27 Ιουνίου 2016.
            
         
               (4)
            
            
               Η Στρατιωτική Επιτροπή της ΕΕ υποστηρίζει την εν λόγω σύσταση.
            
         
               (5)
            
            
               Συνεπώς, η απόφαση (ΚΕΠΠΑ) 2015/958 θα πρέπει να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος Giuseppe BERUTTI BERGOTTO διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) από τις 27 Ιουνίου 2016.
   Άρθρο 2
   Η απόφαση (ΚΕΠΠΑ) 2015/958 καταργείται από τις 27 Ιουνίου 2016.
   Άρθρο 3
   Η παρούσα απόφαση αρχίζει να ισχύει στις 27 Ιουνίου 2016.
   
      Βρυξέλλες, 23 Ιουνίου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 122 της 19.5.2015, σ. 31.
   
      (2)  Απόφαση (ΚΕΠΠΑ) 2015/958 της Επιτροπής Πολιτικής και Ασφάλειας, της 17ης Ιουνίου 2015, σχετικά με τον διορισμό του διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) (EUNAVFOR MED/1/2015) (ΕΕ L 156 της 20.6.2015, σ. 24).